**INFORMACIJA**

**DĖL TURTO (ĮSKAITANT GAUTAS PAJAMAS) DEKLARAVIMO**

Atsižvelgdami į Lietuvoje paskelbtą valstybės lygio ekstremalią situaciją dėl koronaviruso (Covid-19) plitimo grėsmės, informuojame, kad vadovaujantis Lietuvos Respublikos paramos būstui įsigyti ar išsinuomoti įstatymu, visi paramą būstui išsinuomoti gaunantys asmenys ir šeimos privalo iki einamųjų metų gegužės 1 dienos Lietuvos Respublikos Gyventojų turto deklaravimo įstatyme nustatyta tvarka už kalendorinius metus deklaruoti turtą (įskaitant gautas pajamas) bei vadovaujantis Lietuvos savivaldybių asociacijos 2020-04-14 pavedimu Nr. SAVP-252, Valstybinė mokesčių inspekcija prie Lietuvos Respublikos finansų ministerijos (toliau — VMI prie FM) toleruos, jei ši gyventojų grupė Metines gyventojo (šeimos) turto deklaracijas FR0001 (toliau – turto deklaracija pateiks iki 2020 m. liepos 1 d.

Turto deklaraciją už 2019 m. dėl paramos gavimo galite pateikti VMI prie FM per Elektroninio deklaravimo informacinę sistemą (http://deklaravimas.vmi.lt).

Jei negalite naudotis elektroniniais deklaravimo būdais, galite pateikti ir popierinę turto deklaracijos formą. Deklaracijų popierines formas galima atsispausdinti parsisiuntus jas iš VMI prie FM puslapio www.vmi.lt (skiltis Gyventojams, toliau Rinkmenos - > Formos) arba <https://www.vmi.lt/cms/formos>. Popierinę deklaraciją, kartu su atitinkamai užpildytais priedais, galite nusiųsti paštu į VMI prie FM Duomenų tvarkymo skyrių, Rokiškio poskyrį, adresu P. Cvirkos g. 14, Rokiškis.

Prašome iki liepos 1 d. Turto valdymo ir ūkio skyriui, adresu Respublikos g. 94, Rokiškis, 206 kab. (karantino laikotarpiu įmesti į pašto dėžutę) ar pateikti el. paštu [r.vensloviene@post.rokiskis.lt](mailto:r.vensloviene@post.rokiskis.lt) :

1. Pažymą apie šeimos sudėtį;
2. Pajamų, kurios, vadovaujantis Lietuvos Respublikos piniginės socialinės paramos nepasiturintiems gyventojams įstatymo 17 straipsnio 1 dalimi, neįskaitomos į asmenų ir šeimų gaunamas pajamas, sąrašą (Prašymų suteikti paramą būstui įsigyti ar išsinuomoti nagrinėjimo tvarkos aprašo 6 priedas), galite rasti Rokiškio savivaldybės tinklapyje ar <http://www.rokiskis.lt/download/23644/9%20ir%2010.pajamos.docx> Teikiant 6 priedą reikalinga pridėti pažymas apie gautas grynąsias pajamas.

Nepateikus dokumentų iki nurodytos datos, būsite išbraukiami iš asmenų ir šeimų, turinčių

teisę į paramą būstui išsinuomoti, sąrašo, o nedeklaravusiems nuomininkams socialinio būsto nuomos sutartis bus nutraukiama įstatymų nustatyta tvarka.